ຣັດເຊຍກ່າວວ່າ ທະຫານຕ່າງປະເທດ ຈະບໍ່ໄດ້ຮັບອະນຸຍາດ ໃຫ້ເຂົ້າໄປໃນຊີເຣຍ (ເບິ່ງວີດີໂອ)
ລັດຖະມົນຕີ​ຕ່າງປະ​ເທດຣັດ​ເຊຍກ່າວວ່າ ທະຫານຕ່າງປະເທດ ຈະບໍ່ຖືກສົ່ງໄປປະຕິບັດງານ ຢູ່ໃນຊີເຣຍ.
ຣັດເຊຍ ຊຶ່ງເປັນພັນທະມິດຂອງຊີເຣຍກ່າວວ່າ ຕົນຈະບໍ່ປະໃຫ້ມີການສົ່ງທະຫານຕ່າງປະ ເທດ ເຂົ້າໄປໃນຊີເຣຍ ໃນຂະນະທີ່ສະພາຄວາມໝັ້ນຄົງສະຫະປະຊາຊາດພວມອະພິ ປາຍກັນກ່ຽວກັບວ່າຈະເຮັດວິທີ ໃດເພື່ອຍຸດຕິການນອງເລືອດ ໃນການລຸກຮືຂຶ້ນຕໍ່ຕ້ານ ປະທານາທິບໍດີ Bashar al-Assad ທີ່ດໍາເນີນມາໄດ້ 10 ເດືອນແລ້ວນັ້ນ ທ່ານ Sergei Lavrov ລັດຖະມົນຕີຕ່າງປະເທດຣັດເຊຍ ກ່າວໃນວັນພຸດມື້ນີ້ວ່າ ຖ້າຜູ້ ໃດຜູ້ນຶ່ງຢາກໃຊ້ກໍາລັງ ການເຄື່ອນໄຫວເຊ່ນວ່ານັ້ນຈະບໍ່ສໍາເລັດໂດຍການທີ່ຈະໄດ້ຮັບ ອະນຸຍາດໃດໆຈາກສະພາຄວາມໝັ້ນຄົງສະຫະປະຊາຊາດ ການໃຫ້ຄວາມເຫັນຂອງທ່ານ Lavrov ມີຂຶ້ນນຶ່ງມື້ຫລັງຈາກພວກນັກການທູດຂັ້ນອາ ວຸໂສໃນສະພາຄວາມໝັ້ນຄົງພົບປະກັນເພື່ອທໍາການໂອ້ລົມສົນທະນາກັນເລື້ອງຮ່າງ ຍັດຕິສະບັບແກ້ໄຂໃໝ່ຂອງຣັດເຊຍ ທີ່ໃຫ້ທໍາການຖິ້ມໂທດການກໍ່ຄວາມຮຸນແຮງຂຶ້ນ ເທົ່າໆກັນຕໍ່ລັດຖະບານແລະຝ່າຍຄ້ານນັ້ນ ຝຣັ່ງ ອັງກິດ ແລະສະຫະລັດກໍາລັງຊຸກຍູ້ ໃຫ້ມີການປະນາມຢ່າງແຂງແຮງຕໍ່ຊີເຣຍ ແຕ່ຣັດເຊຍແລະຈີນ ໄດ້ກີດກັນຕໍ່ການເອົາ ມາດຕະການດັ່ງກ່າວ ໃນວັນອັງຄານວານນີ້ ຊີເຣຍບໍ່ຍອມຮັບເອົາຂໍ້ສະເໜີຂອງປະເທດກາຕ້າ ທີ່ໃຫ້ສົ່ງພວກ ທະຫານຂອງສັນນິບາດຊາດອາຫຣັບເຂົ້າໄປໃນຊີເຣຍເພື່ອຍຸດຕິຄວາມວຸ້ນວາຍນັ້ນໂດຍ ກ່າວວ່າ ການກະທໍາເຊ່ນນີ້ຍິ່ງຈະເຮັດໃຫ້ສະຖານະການຊຸດໂຊມລົງຕື່ມ ແລະເປີດປະຕູ ໃຫ້ການແຊກແຊງຂອງຕ່າງປະເທດມີຂຶ້ນ ກະສັດ Sheikh Hamad bin Khalifa al-Thani ແຫ່ງກາຕ້າໄດ້ສະເໜີໃຫ້ສົ່ງທະຫານຂອງສັນນິ ບາດຊາດອາຫຣັບເຂົ້າໄປ ໃນຊີເຣຍໃນສັບປະດາຜ່ານມາໂດຍກ່າວວ່າ ມັນເປັນສິ່ງຈໍາເປັນເພື່ອຢຸດການເຂັ່ນຂ້າ ປະຊາຊົນໃນປະເທດນັ້ນ ປະທານາທິບໍດີບາຣັກ ໂອບາມາແຫ່ງສະຫະລັດ ໄດ້ກ່າວປະນາມການປາບປາມພວກ ປະທ້ວງທີ່ຍັງດໍາເນີນສືບຕໍ່ມາຂອງລັດຖະບານຊີເຣຍນັ້ນ ໂດຍເອີ້ນຄວາມຮຸນແຮງດັ່ງ ກ່າວວ່າ ເປັນສິ່ງທີ່ຮັບເອົາບໍ່ໄດ້ ແລະໃຫ້ຄໍາປະຕິຍານວ່າ ຈະເພີ່ມຄວາມພະຍາຍາມ ຂອງນາໆຊາດຂຶ້ນເປັນສອງເທົ່າເພື່ອຂັບດັນໃຫ້ທ່ານອັສສັດລາອອກຈາກຕໍາແໜ່ງ ຄະນະກໍາມາທິການປະສານງານທ້ອງຖິ່ນ ຊຶ່ງເປັນກຸ່ມນັກເຄື່ອນໄຫວທີມີຫ້ອງການ ປະຕິບັດງານໃນຊີເຣຍ ກ່າວວ່າ ກໍາລັງຮັກສາຄວາມປອດໄພຂອງທ່ານອັສສັດ ໃນ ວັນອັງຄານວານນີ້ ໄດ້ສັງຫານປະຊາຊົນຢ່າງໜ້ອຍ 30 ຄົນ ຊຶ່ງ 19 ຄົນໃນນັ້ນ ແມ່ນເກີດຂຶ້ນໃນແຂວງ Homs ທີ່ວຸ້ນວາຍໃນພາກກາງຂອງຊີເຣຍນັ້ນ